כאן תמיד חצות
רק אתמול אמרת אוהבת; רק אתמול לחשת "נאהב"; והרוח הנושבת רגע לא נשב; רק אתמול פתחת הדלת; ובידך שושן אדום; והיום חלפת בדרך בלי לומר שלום; השעון עמד מלכת; כאן תמיד חצות; רוח ועלי שלכת בחוצות; השולחן ערוך לשניים; המפה צחורה, זכה; הבקבוק מלא ביין, אך הכוס ריקה; שני זוגות של נעליים; שני כרים על המיטה; בוקר בא, כבר צהריים - כאן עוד עלטה; השעון עמד מלכת...; רק אתמול אמרת אוהבת; רק אתמול לחשת, זוכר; והיום את סוד לוחשת לבחור אחר; עד שתפתחי הדלת; ובידך שושן אדום; אחכה לבד בחדר, לא אראה אור יום; השעון עמד מלכת...; 